钦定古今图书集成/明伦汇编/家范典/第084卷 > 《寡妇赋》〈有序〉前人
## 钦定古今图书集成/明伦汇编/家范典/第084卷 > 《寡妇赋》〈有序〉前人

乐安任子咸者，有韬世之量，与余少而欢焉，虽兄弟之爱，无以加也。不幸弱冠而终，良友既没，何痛如之！其妻又吾姨也，少丧父母，适人而所天又殒，孤女藐焉始孩。斯亦生民之至艰，而荼毒之极哀也。昔阮瑀既没，魏文悼之，并命知旧，作《寡妇之赋》。余遂拟之，以叙其孤寡之心焉。其辞曰：

嗟予生之不造兮，哀天难之匪忱。少伶俜而偏孤兮，
痛忉怛以摧心。揽寒泉之遗叹兮，咏《蓼莪》之馀音。情
长戚以永慕兮，思弥远而逾深。伊女子之有行兮，爰
奉嫔于高族。承庆云之光覆兮，荷君子之惠渥。顾葛
藟之蔓延兮，托微茎于樛木。惧身轻而施重兮，若履
冰而临谷。遵义方之明训兮，宪女史之典戒。奉蒸尝
“以效顺兮，供洒埽以弥载。彼诗人之攸叹兮，徒愿言
而心痗。何遭命之奇薄兮，遘天祸之未悔。”荣煜其始
茂兮，良人忽以捐背。静阖门以穷居兮，块茕独而靡
依。易锦茵以苫席兮，代罗帱以素帷。命阿保而就列
兮，览巾箑以舒悲。口呜噎以失声兮，泪横迸而霑衣。
愁烦冤其谁告兮，提孤孩于坐侧。时“暧暧而向昏兮，
日杳杳而西匿。雀群飞而赴楹兮，鸡登栖而敛翼。归
空馆而自怜兮，抚衾帱以叹息。思缠绵以瞀乱兮，心
摧伤以怆恻。曜灵晔而遄迈兮，四节运而推移。天凝
露而降霜兮，木叶落而陨枝。仰神宇之寥寥兮，瞻灵
衣之披披。退幽悲于堂隅兮，进独拜于床垂。耳倾想
于畴昔兮，目髣髴乎平素。虽冥冥而罔觌兮，犹依依
以凭附。痛存亡之殊制兮，将迁神而安厝。龙轜俨其
星驾兮，飞旐翩以启路。轮按轨以徐进兮，马悲鸣而
跼顾。潜灵邈其不反兮，殷忧结而靡诉。晞形影于几
筵兮，驰精爽于丘墓。自仲秋而在疚兮，逾履霜以践
冰。雪霏霏而骤落兮，风浏浏而夙兴。霤泠泠以夜下
兮，水溓溓以微凝《意恍》。”“以迁越兮，神一夕而九升。
庶浸远而哀降兮，情恻恻而弥甚。愿假梦以通灵兮，
目炯炯而不寝。夜漫漫以悠悠兮，寒凄凄以凛凛；气
愤薄而乘胸兮，涕交横而流枕。亡魂逝而永远兮，时岁忽其遒尽。容貌儡以顿悴兮，左右凄其相慜。感三
良之殉秦兮，甘捐生而自引。鞠稚子于怀抱兮，嗟低
回而不忍。”独指景而心誓“兮，虽形存而志陨。”重曰：“仰
皇穹兮叹息，私自怜兮何极？省微身兮孤弱，顾稚子
兮未识，如涉川兮无梁，若凌虚兮失翼。上瞻兮遗象，
下临兮泉壤。窈冥兮潜翳，心存兮目想。奉灵坐兮肃
清，愬空宇兮旷朗。廓孤立兮顾影，块独言兮听响。顾
影兮伤摧，听响兮增哀。遥逝兮逾远，缅邈兮长乖。四
节流兮忽”代序，岁云暮兮日西颓。霜被庭兮风入室，
夜既分兮星汉回。梦良人兮来游，若阊阖兮洞开。怛
惊悟兮无闻，超惝恍兮恸怀。恸怀兮奈何，言陟兮山
阿。墓门兮肃肃，修陇兮峨峨。孤鸟嘤嘤兮悲鸣，长松
萋萋兮振柯。哀郁结兮交集，泪横流兮滂沱。蹈《恭姜》
兮眀誓，咏《柏舟》兮清歌。终归骨兮山足，存凭托兮馀
华。要吾君兮同穴，之死矢兮靡他。